A N E X A nr. 3 la HCL NR\_\_\_\_\_\_\_\_\_ DIN \_\_\_\_\_\_\_\_\_\_\_\_

**REGULAMENT PROCEDURĂ DE ACORDARE A FACILITĂŢILOR**

**LA PLATA IMPOZITELOR SI TAXELOR LOCALE**

**PRECUM SI A ALTOR VENITURI LA BUGETUL LOCAL**

# Cap. I. DISPOZITII GENERALE:

In sensul prezentei proceduri, prin urmatorii termeni se întelege:

* **facilitate la plata** – scutire, reducere, amanare sau esalonare la plată a impozitelor si taxelor locale, a sumelor datorate sub forma de chirii sau arende, sau a majorarilor si penalitatilor de întarziere aferente, pentru categoriile de persoane beneficiare
* **categorii de persoane beneficiare** - categorile de persoane fizice prevazute de lege sau alte reglamentari legale in vigoare, carora li se pot acorda facilități la plata
* **contribuabil** – persoana fizica sau juridica care datoreaza impozite si taxe locale, chirii sau arenda
* **creante bugetare** – drepturi patrimoniale de a incasa cu titlu de impozit, taxe, contributii si alte sume care constituie venituri ale bugetului local
* **accesoriile creantelor bugetare** – majorari si penalitati de intarziere pentru neplata la termen a creantelor bugetare
* **obligatii bugetare** – obligatia de a declara bunurile si veniturile impozabile sau dupa caz, de achitare a impozitelor, taxelor, contributiilor si altor sume datorate bugetului local

La elaborarea prezentei proceduri au fost avute in vedere dispozitiile urmatoarelor acte normative:

* **Legea nr. 227/2015,** privind Codul fiscal cu modificarile şi completările ulterioare
* **Legea 207/2015 privind Codul de procedura fiscala**
* **Ordonanta de urgenta 50/2015 pentru modificarea si completarea Legii 227/2015 privind codul fiscal si a Legii nr.207/2015 privind Codul de procedura fiscala**
* **Decret-Lege nr.118/1990, republicat,** privind acordarea unor drepturi persoanelor persecutate din motive politice de dictatura instaurata cu incepere de la 6 martie 1945, precum si celor deportate in strainatate ori constituite in prizonieri, republicat, cu modificarile si completarile ulterioare
* **Ordonanta nr.82/2006 aprobata cu mdificari prin Legea nr.111/2007** pentru recunoasterea meritelor personalului armatei participant la actiuni militare si acordarea unor drepturi acestui si urmasilor celui decedat, cu modificarile si completarile ulterioare.
* **Legea nr. 309 din 22 mai 2002** privind recunoasterea si acordarea unor drepturi persoanelor care au efectuat stagiul militar in cadrul Directiei Generale a Serviciului Muncii in perioada 1950-1961
* **Legea nr. 114/1996,** legea locuintei, republicata, cu modificarile si completarile ulterioare
* **Legea nr.44/1994**- republicată, actualizată privind veteranii de război, precum şi unele drepturi ale invalizilor şi văduvelor de război, republicata.

# Cap. II CRITERIILE ȘI PROCEDURA DE ACORDARE A FACILITĂȚILOR FISCALE PENTRU PERSOANE FIZICE

Art.1.-(1) Începând cu data de 01 ianuarie 2021 se acorda reduceri sau scutiri doar pentru dobânzile/majorarile de întârziere datorate bugetului local pentru neplata în termen a impozitului/taxei pe cladiri, impozitului/taxei pe teren si impozitului mijloace de transport. De aceste facilități pot beneficia doar următoarele categorii sociale:

1. persoanele care în anul fiscal de referință beneficiaza cel puțin 6 luni de ajutorul social potrivit Legii venitului minim garantat nr.416/2001, cu modificarile si completarile ulterioare;
2. persoanele care în anul fiscal de referință beneficiază cel puțin 6 luni de ajutorul de șomaj potrivit Legii nr.76/2002, cu modificările și completările ulterioare, al cărui cuantum nu depășește 500 lei/luna;

c) persoanele fără venituri sau cu venituri totale de pâna la 400 lei/luna.

(2) Persoanele prevazute la alin.(1) lit.b) și c) beneficiază de aceste facilități doar dacă sunt proprietarii imobilelor pentru care se datoreaza impozit și dacă veniturile totale ale familiei/gospodariei nu depășesc suma de 500 lei, respectiv 400 lei.

(3) La determinarea veniturilor se iau în calcul doar sumele certe în bani, dovedite cu adeverințe, cupoane, etc.

Art.2.-(1) Scutirea de plata dobânzilor/majorărilor de întârziere se face la cererea contribuabilului aflat în situațiile prevăzute la art.1, doar dacă platește în totalitate impozitul sau taxa, atât cele restante cât și cele curente, pentru care s-au calculat dobânzi/majorări de întârziere. Cererea va cuprinde:

a) elementele de identificare ale contribuabilului, nume, adresa de domiciliu, etc.;

b) suma pentru care se solicita scutirea;

c) componenta familiei/gospodariei;

d) o succinta prezentare a starii materiale a familiei/gospodariei contribuabilului.

(2) La cerere se vor anexa copiile actelor de identitate ale membrilor familiei/ gospodăriei și ale celor prin care se dovedesc veniturile certe ale acestora.

Art.3.-Cererea de acordare a facilității fiscale, împreună cu actele prevazute la art.2, se constituie într-un dosar care se depune de catre contribuabil la primarie.

Art.4.-Pentru solutionarea dosarului, primarul poate dispune biroului contabilitate, impozite și taxe efectuarea verificarilor necesare, care vor fi cuprinse într-o notă de constatare în care vor fi prezentate în principal:

a) realitatea datelor prezentate în cererea de acordare a facilităților fiscale;

b) orice elemente care pot contribui la formularea propunerii de aprobare sau de respingere a cererii;

1. propunerea de soluționare a cererii.

Art.5.-Dosarul și nota de constatare vor fi înaintate primarului în termen de 15 de zile lucratoare de la data înregistrarii cererii, care dispune prin rezoluție aprobarea sau respingerea cererii, după caz.

Art.6.-(1) Cererea privind acordarea facilității fiscale se clasează dacă ea nu cuprinde elementele prevazute la art.2, ori dacă solicitantul refuză să pună la dispoziție informațiile solicitate de aparatul de specialitate al primarului.

(2) Modalitatea de soluționare a cererii va fi comunicată în scris solicitantului în termen de 5 zile lucratoare de către biroul contabilitate, impozite și taxe din cadrul aparatului de specialitate al primarului.

Art.7.-(1) În vederea acordarii facilităților fiscale prevazute de Legea nr.227/2015 privind Codul fiscal, vaduvele veteranilor de razboi vor prezenta o declarație olografă din care să rezulte ca nu s-au recasatorit.

(2) În situația în care s-a dezbatut succesiunea de pe urma veteranului de razboi, scutirea de plata impozitelor și taxelor locale se aplică proporțional potrivit cotelor stabilite prin certificatul de moștenitor.

(3) În situația în care nu s-a dezbătut succesiunea de pe urma beneficiarului de drept al facilităților prevazute Codul fiscal, scutirea de plata impozitelor și taxelor locale se aplică la 1/2 din masa succesorală.

Art.8.-Facilitățile prevazute de Codul fiscal pentru veteranii de razboi, văduvele de razboi, văduvele necasatorite ale veteranilor de razboi, veteranii militari, beneficiarii Decretului – Lege nr.118/1990, persoanele cu handicap grav si accentuat, sau gradul I de invaliditate, etc., se acordă de la data depunerii documentelor justificative a calitătii de beneficiar al acestor facilități.

Art.9.-Acordarea facilităților fiscale potrivit prezentei proceduri se aplică persoanelor cu domiciliul pe raza administrativ teritorială a comunei Gura Vitioarei precum și persoanelor beneficiare a facilităților fiscale prevazute la art.8.

**Cap. III. Facilități fiscale acordate de Consiliul Local și categoriile de contribuabili ce vor beneficia de aceste drepturi.**

In afara facilităților comune prevazute la art.456 alin.(1), art.464 alin.(1) si art.469 alin.(1) din Legea nr.227/2015 privind Codul fiscal, se stabilesc **facilități fiscale** conform art.456 alin.(2), art.464 alin.(2) si 485 alin.(1) din Codul Fiscal tuturor contribuabililor care se încadrează în prevederile legale, facilități care se vor acorda de către **Consiliul local, astfel:**

**III.1. Scutirea impozitului/taxei pe cladire pentru:**

- clădirea nouă cu destinaţie de locuinţă, realizată în condiţiile Legii locuinţei nr. 114/1996, republicată, cu modificările şi completările ulterioare, precum şi clădirea cu destinaţie de locuinţă, realizată pe bază de credite, în conformitate cu Ordonanţa Guvernului nr. 19/1994 privind stimularea investiţiilor pentru realizarea unor lucrări publice şi construcţii de locuinţe, aprobată cu modificări şi completări prin Legea nr. 82/1995, cu modificările şi completările ulterioare. În cazul înstrăinării clădirii, scutirea de impozit nu se aplică noului proprietar al acesteia;

- clădirile afectate de calamităţi naturale, pentru o perioadă de până la 5 ani, începând cu 1 ianuarie a anului în care s-a produs evenimentul;

- clădirea folosită ca domiciliu, aflată în proprietatea sau coproprietatea persoanelor ale căror venituri lunare sunt mai mici decât salariul minim brut pe ţară ori constau în exclusivitate din indemnizaţie de şomaj sau ajutor social;

- clădirile la care proprietarii au executat pe cheltuială proprie lucrări de intervenţie pentru creşterea performanţei energetice, pe baza procesului-verbal de recepţie la terminarea lucrărilor, întocmit în condiţiile legii, prin care se constată realizarea măsurilor de intervenţie recomandate de către auditorul energetic în certificatul de performanţă energetică sau, după caz, în raportul de audit energetic, astfel cum este prevăzut în Ordonanţa de urgenţă a Guvernului nr. 18/2009 privind creşterea performanţei energetice a blocurilor de locuinţe, aprobată cu modificări şi completări prin Legea nr. 158/2011, cu modificările şi completările ulterioare;

Scutirea de la plata impozitului/taxei pe cladiri, se aplică începând cu data de 1 ianuarie a anului următor celui în care persoana depune documentele justificative.

**III.2. Scutirea impozitului/taxei pe teren pentru:**

- terenurile afectate de calamităţi naturale, pentru o perioadă de până la 5 ani;

- terenul situat în extravilanul localităţilor, pe o perioadă de 5 ani ulteriori celui în care proprietarul efectuează intabularea în cartea funciară pe cheltuială proprie;

Scutirea de la plata impozitului/taxei pe teren se aplică începând cu data de 1 ianuarie a anului următor celui în care persoana depune documentele justificative.

**III.3. Scutirea impozitului asupra mijloacelor de transport agricole, utilizate efectiv în domeniul agricol pentru persoane fizice și juridice.**

Scutirea de la plata impozitului asupra mijloacelor de transport agricole se aplică începând cu data de 1 ianuarie a anului următor celui în care persoana depune documentele justificative.

# Cap. IV ÎNLESNIRI LA PLATA OBLIGAȚIILOR FISCALE ACORDATE ÎN BAZA LEGII 207/2015 PRIVIND CODUL DE PROCEDURĂ FISCALĂ

1. **La cererea temeinic justificată a contribuabililor,** organul fiscal competent poate acorda **pentru obligatiile fiscale restante,** atat inaintea inceperii executării silite, cat si in timpul acesteia, inlesniri la plata, in conditiile legii.
2. La cererea temeinic justificata a debitorilor, persoane fizice, creditorii bugetari locali, prin autoritatile administratiei publice locale care administreaza aceste bugete, **acorda,** pentru obligatiile bugetare restante pe care le administreaza, următoarele inlesniri la plata:
3. eşalonari la plata impozitelor, taxelor, chiriilor, redeventelor, contributiilor si a altor obligatii la bugetul local,
4. amanari la plata impozitelor, taxelor, chiriilor, contributiilor si a altor obligatii la bugetul local,
5. eşalonari la plata majorarilor întârziere de orice fel, cu exceptia majorărilor de întârziere datorate pe perioada de eşalonare,
6. amanări si/sau scutiri ori amanări si/sau reduceri de majorari de intarziere, cu excepţia majorărilor de întârziere datorate pe perioada de amanare,
7. scutiri sau reduceri de impozite si taxe locale, in conditiile legii.

Pe perioada amânării eşalonării nivelul majorărilor este acelaşi cu cel pentru neplata la termen a impozitelor si taxelor locale,adica 0,2 % pe lună.

**(3) Procedura de acordare a înlesnirilor la plată pentru creanţele bugetare locale se stabileşte prin acte normative speciale sau prin hotărire de consiliu local.**

Pentru solutionarea cererilor prin care se solicită scutiri la plata impozitelor pe clădiri şi teren, precum şi de scutiri la plata majorărilor de întârziere aferente impozitului pe clădiri si teren, pentru o mai bună operativitate, Consiliul local va numi o comisie împuternicită cu analizarea şi rezolvarea acestor cazuri.

**Constituirea și funcționarea comisiei**

Comisia va fi constituită dintr-un număr de 5 persoane, reprezentanţi ai administraţiei publice locale, componența acesteia fiind stabilită prin dispoziție de către primar.

Convocarea comisiei se va face în scris de către secretarul acesteia.Comisia constituită se va întruni în funcţie de numărul cererilor, lunar sau trimestrial.

Activitatea comisiei va consta în analizarea dosarelor privind scutirea la plata impozitelor pe clădiri şi teren ,mijloace de transport şi a majorărilor de întârziere aferente impozitului pe clădiri şi teren ( respectiv aprobarea sau neaprobarea scutirii ) pentru persoanele îndreptăţite.

În cadrul fiecărei şedinţe a comisiei se va întocmi un proces- verbal cu propunerile de aprobare, respectiv neaprobare, a scutirilor la plata impozitelor pe clădiri şi teren , mijloace de transport şi a majorărilor de întârziere aferente impozitelor pe clădiri şi teren şi a altor creanţe fiscale.

Procesul verbal va fi comunicat de către secretarul comisiei inspectorilor din cadrul biroului contabilitate, impozite și taxe care au întocmit şi înaintat comisiei note de constatare în vederea obţinerii facilităţilor fiscale.

În urma primirii procesului verbal operatorii de rol vor opera în baza de date scutirea aprobată.

Comisia nu poate lucra cu un număr mai mic de 3 membri. Rezultatele analizării cererilor se stabilesc de fiecare membru al comisiei prin aprobare sau respingere, rezultatul final fiind stabilit de minimum 3 voturi de acelaşi fel.

# Cap.V.DOCUMENTAȚIA NECESARĂ ÎN VEDEREA ÎNTOCMIRII DOSARULUI DE ACORDARE A FACILITĂȚILOR FISCALE

1. Cerere adresată Biroului Contabilitate impozite si taxe din cadrul Primariei Gura Vitioarei, prin care se solicită înlesnirea scutirea de impozite și taxe locale;
2. copie Buletin de identitate sau Carte de identitate solicitant ;
3. copie de pe actul care atestă calitatea de beneficiar al facilitatii fiscale:

#### Adeverinta sau hotarare eliberata de Asociatia Veteranilor de Razboi,

#### Adeverinta eliberata de Asociatia Fostilor Detinuti Politici din Romania,

#### Certificatul sau Brevetul de revolutionar,

#### Hotarare eliberata de catre Casa Judeteana de Pensii pentru aplicarea Legii nr. 309/2002 privind recunoasterea si acordarea unor drepturi persoanelor care au efectuat stagiul militar în cadrul Directiei Generale a Serviciului Muncii in perioada 1950-1961,

#### Certificatul de încadrare în grad de handicap I sau II sau Decizia asupra capacitatii de munca invaliditate gradul I,

#### Certificat de Inmatriculare sau Carte de identitate a autoturismului,

#### Carnet membru apicultor,

#### Adeverinta eliberata de registrul agricol din cadrul primariei comunei Gura Vitioarei cu nr. de familii de albine inregistrate,

#### Document de inregistrare sanitar veterinar,

#### Adeverinta de participare la misiuni si operatii in afara teritoriului statului roman.

Documentele necesare acordarii facilitatilor fiscale prin hotarare de consiliu local catre persoanele beneficiare sunt urmatoarele:

1. Cerere adresata Biroului Contabilitate impozite si taxe din cadrul Primariei Gura Vitioarei, prin care se solicită scutirea de impozite si taxe locale,
2. copie de pe actul care atesta calitatea de beneficiar al facilitatii fiscale:

* adeverinta somaj,
* adeverinta salariu,
* cupon pensie,
* act proprietate imobil,
* proces verbal care atesta starea imobilului dupa constatarea unui caz de forta majora, intocmit de persoanele abilitate de lege.

Termenul de soluţionare a dosarului privind cererea de acordare a facilităţii fiscale de scutire la plata impozitelor pe clădiri şi teren, mijloace de transport şi a majorărilor aferente este de 45 de zile / 90 de zile de la data înregistrării cererii la Registratura Primăriei.

Dosarul privind cererea de acordare a facilităţii fiscale de scutire la plata impozitelor pe clădri şi teren, mijloc de transport şi a majorărilor de întârziere aferente impozitului pe clădire şi teren, se clasează dacă acesta nu poate fi întocmit în mod complet, respectiv dacă nu cuprinde toate elementele prevăzute, din motive imputabile solicitantului, cum ar fi: refuzul de a pune la dispoziţia organelor fiscale a informaţiilor solicitate, neprezentarea tuturor documentelor solicitate de serviciul de specialitate în vederea rezolvării lui.

Clasarea şi motivele acestuia vor fi comunicate în scris solicitantului în termen de 15 zile de la data depunerii cererii.

**De facilităţile fiscale prevăzute beneficiază persoanele fizice solicitante, începând cu 1 ianuarie a anul urmator aprobării cererii (dosarului) de către comisia legal constituită, cu condiţia achitării debitelor restante .**

**Documentaţia necesară în vederea întocmirii dosarului de acordare a facilităţilor bugetare pentru plata sumelor provenite din contractele de inchiriere sau arenda este următoarea:**

* cerere adresata Compartimentului Contabilitate din cadrul Primariei prin care se solicita esalonarea la plata si/sau scutirea la plata accesoriilor
* copie Buletin de identitate sau Carte de identitate
* copia contractului de arenda sau inchiriere
* inscrisul eliberat de Compartimentului Contabilitate din cadrul Primariei, din care sa rezulte suma datorata cu titlul de chirie/arenda si accesoriile calculate la aceasta
* certificatul fiscal eliberat de institutia abilitata, din care sa rezulte ca obligatiile fiscale sun achitate la zi
* registrul-jurnal de încasări şi plăţi sau, după caz, acte prin care se dovedesc veniturile contribuabilului pe ultimele 6 luni anterioare datei depunerii cererii de acordare a esalonarii la plată
* programul de redresare financiară sau orice alt document similar care va conţine şi argumentarea posibilităţii plăţilor pe perioada solicitată la eşalonare.

Solutionarea cererilor va fi efectuata cu respectarea dispozitiilor cuprinse in Cap.III din prezenta.

CAP.VI DISPOZIŢII FINALE

Prezenta procedura va fi revizuită sau modificată in functie de modificarile legislative care apar ulterior adoptarii, prin hotarare de Consiliu Local, a prezentului regulament.

PRIMAR, AVIZAT

Gheorghe STANESCU SECRETARUL GENERAL AL COMUNEI

JR. Nicoleta – Corina CONSTANTIN